I løbet af de næste fem år vil de danske havne udvide som aldrig før. Ifølge en ny rapport Danske Havne vil udvidelserne løbe op i et beløb på 5 milliarder kroner. Rapporten dækker over landets 24 største havne, og her er Nordjylland godt repræsenteret. I Frederikshavn, Hirtshals, Aalborg, Skagen og Hanstholm er der konkrete planer om udvidelse. - Rapporten gør op med myten om, at havnene dør, og der bygges boliger alle vegne. Det passer ikke. Havnene lever i bedste velgående. De udvider og er med til at skabe vækst og nye arbejdspladser, siger formanden for Danske Havne Uffe Steiner Jensen. De største udvidelser i Nordjylland sker i Frederikshavn, hvor der bliver lagt 130 hektarer oveni de i forvejen 170 hektarer, og i Hirtshals bliver der udvidet med 106 hektarer, hvor der i forvejen er 110.

Opsummering:
Danske havne investerer for 5 milliarder. Også nordjyske have er med på moden.